Държавен вестник, бр. 31, 2014 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  31
Чл. 118. (1) За присъединяването на обект 
на оператора на разпределителната мрежа към 
оператора на преносната мрежа операторът 
на разпределителната мрежа заплаща цена за 
присъединяване съгласно наредбата по чл. 36, 
ал. 3 ЗЕ по начин и в срокове, определени в 
договора за присъединяване.
(2) В случаите, когато съоръженията за 
присъединяване се изграждат по реда на 
чл. 95, ал. 5 и 6, цената за присъединяване 
и направените взаимно признати разходи за 
тези съоръжения се компенсират при условия, 
определени в договора за присъединяване.
Раздел VI
Въвеждане в експлоатация на съоръжения за 
присъединяване на операторите на разпреде­
лителни мрежи към преносната мрежа
Чл. 119. (1) Електрическите съоръжения за 
присъединяване на обект на оператора на раз­
пределителната мрежа към преносната мрежа 
се поставят под напрежение до границата на 
собственост само от оператора на преносната 
мрежа или от упълномощени от него лица 
в 7-дневен срок след сключване на всички 
договори между операторите, съгласно ПТЕЕ 
и при наличие на документи за въвеждане в 
експлоатация на съоръженията за присъединя­
ване, издадени при условията и по реда на ЗУТ.
(2) В случаите на провеждане на 72-часови 
проби на машини и съоръжения в обекта елек­
трическите съоръжения за присъединяване се 
поставят под напрежение след писмено искане 
от оператора на разпределителна мрежа.
Чл. 120. Когато съоръженията за присъе­
диняване са изградени по реда на чл. 95, ал. 5 
и 6, те се поставят под напрежение след прех­
върляне на собствеността върху съоръженията, 
правото на собственост или правото на строеж 
върху съответната част от имота и учредяване 
на сервитутни права, в съответствие с договора 
за присъединяване.
Чл. 121. Преди поставянето под напре­
жение на електрическите уредби за високо 
напрежение, собственост на оператора на 
разпределителната мрежа, същият представя 
на оператора на преносната мрежа:
1. еднолинейните схеми на електрическите 
уредби високо напрежение;
2. паспортните данни на производителя за 
първичните съоръжения за присъединяване;
3. описание и данни за автоматичните регу­
лации (по напрежение, по реактивна мощност 
и др.);
4. описание и настройки на използваните 
автоматични устройства за съоръжения високо 
напрежение;
5. блоковата схема на организацията на ре­
лейната защита на страна високо напрежение;
6. данни за настройките на релейните за­
щити в първични величини;
7. данни и схеми за средствата, чрез които 
обектът се включва в автоматизираната сис­
тема за диспечерско управление;
8. протоколите за изпитване на заземителни 
и мълниезащитни инсталации.
Чл. 122. (1) Операторът на разпределител­
ната мрежа поставя под напрежение съоръ­
женията си след границата на собственост 
при спазване на техническите изисквания за 
сигурност, качество на електрическата енергия 
и безопасност.
(2) Операторът на разпределителната мре­
жа носи отговорност за вреди, причинени на 
оператора на преносната мрежа от неизправ­
ност или необезопасяване на собствените 
си електрически уредби и съоръжения при 
поставянето им под напрежение по реда на 
ал. 1.
Чл. 123. (1) Операторът на преносната мрежа 
може да използва собствените си съоръжения, 
чрез които е присъединил обект на оператора 
на разпределителната мрежа, за присъединя­
ване на обекти на други клиенти, когато не се 
нарушават договорените мощности.
(2) Операторът на преносната мрежа може 
да разширява електрическата мрежа в района 
на обекта, като изгражда за своя сметка нови 
части от мрежата от уредби –  собственост на 
оператора на разпределителната мрежа, при 
условия, определени в договорите за присъе­
диняване.
Раздел VII
Граница на собственост на електрическите 
съоръжения
Чл. 124. Границата на собственост между 
електрическите съоръжения на оператора на 
преносната мрежа и съответно оператора на 
разпределителната мрежа се определя от:
1. начина на присъединяване;
2. вида на съоръженията за присъединяване.
Чл. 125. (1) При присъединяване на електри­
ческа уредба на оператора на разпределител­
ната мрежа чрез електропровод, собственост 
на оператора на преносната мрежа, границата 
на собственост е:
1. мястото на присъединяване на кабел­
ните накрайници към уредбата на оператора 
на разпределителната мрежа – при кабелен 
електропровод;
2. клемите за присъединяване на провод­
ниците на електропровода към проходните 
изолатори за преминаване през външните стени 
на уредбата на оператора на разпределител­
ната мрежа – при въздушен електропровод и 
закрита уредба на оператора на разпредели­
телната мрежа;
3. клемите за присъединяване на провод­
ниците към съоръженията на уредбата на 
оператора на разпределителната мрежа – при 
въздушен електропровод и открита уредба на 
оператора на разпределителната мрежа;